**Zápisnica zo zasadnutia menovanej komisie na vyhodnotenie súťažných návrhov vyhlásenej obchodnej verejnej súťaže Obcou Fačkov na podávanie návrhov na uzatvorenie kúpnej zmluvy o prevode vlastníctva majetku obce Fačkov.**

Dňa 22.05. 2017 o 15.30 hod. sa v kancelárii starostu obce Fačkov konalo vyhodnotenie ,, Obchodnej verejnej súťaže“ (OVS) na podávanie súťažných návrhov na uzatvorenie kúpnej zmluvy o prevode vlastníckeho práva k nehnuteľnosti, ktorú vyhlasovateľ Obec Fačkov zverejnila dňa 05.05. 2017 na úradnej tabuli obce, na webovej stránke obce a dňa 09.05. 2017 a v regionálnej tlači – Denník My Žilinské noviny.

Starosta obce Fačkov na vyhodnotenie vyhlásenej verejnej obchodnej súťaže vymenoval v zmysle schváleného uznesenia Obecného zastupiteľstva č. 18/2017 a č. 19/2017 komisiu v zložení:

Miroslav Čerňanec – predseda, členovia: Ing. Lukáš Baroš, Tomáš Ligas, Rastislav Hollý, Miroslav Gazdík, Milan Michalec, Rastislav Gabaj, Marek Macko

**Predmetom OVS** je podávanie súťažných návrhov na uzatvorenie kúpnej zmluvy o prevode vlastníckeho práva k **nehnuteľnosti,** ktorá sa nachádza v katastrálnom území Fačkov:

1. **Budova - súpisné číslo 240( budova bývalého zdravotného strediska) v majetku obce Fačkov**, postavená na parcele KN – C č. 939/1 k.ú. Fačkov zapísaná na liste vlastníctva č. 1

Obecné zastupiteľstvo Obce Fačkov, v podmienkach vyhlásenej verejnej obchodnej súťaže stanovilo, že ponúkaná nehnuteľnosť sa využije iba na:

1. rekonštrukcia na bytový dom
2. Minimálna výška kúpnej ceny za prevod vlastníctva k nehnuteľnosti je stanovená v sume 63 900-,eur ( šesťdesiattritisícdeväťsto eur)

Komisia konštatuje, že v stanovenej lehote vyhlásenej VOS od 05.05. 2017 do 22.05. 2017 do 15.30 hod. neboli na Obec Fačkov, Fačkov č. 69, 013 15 predložené žiadne súťažné návrhy. Komisia doporučuje vyhlasovateľovi VOS – Obci Fačkov zverejniť túto informáciu na úradnej tabuli obce a na webovom sídle obce.

Vo Fačkove dňa 22.05. 2017

Komisia:

Miroslav Čerňanec ..........................................

Ing. Lukáš Baroš ...........................................

Rastislav Gabaj ...........................................

Miroslav Gazdík ...........................................

Rastislav Hollý ...........................................

Tomáš Ligas ............................................

Marek Macko ............................................

Milan Michalec .............................................